**Közhasznúsági Jelentés 2011**

**BESZÁMOLÓ**

2011-ben az alapítvány tovább folytatta a gyermekek napközbeni ellátásának tevékenységét bölcsődében, családi napköziben, valamint a játszóházi foglalkozások keretében.

Az alapítvány főbb bevételei az évben a közhasznú tevékenység támogatásából – leginkább szülők, egyéb támogatók támogatásaiból, valamint a központi költségvetésből, az államkincstártól kapott támogatásból tevődtek össze. Térítési díjat a családi napközi tevékenységére szedtünk. A térítési díjakból, illetve hozzájárulásokból fedeztük a közhasznú tevékenységen túli egyéb tevékenységek költségeit pl. gyermeknapi műsorok, karácsonyi műsorok, egyéb kreatív és zenei foglalkozások. Az étkezési térítési díjakat teljes egészében a gyermekek étkeztetésére fordítottuk. (A bölcsődés és családi napközis gyermekek étkeztetését továbbra is a Vecsési Konyha látja el – ANTSZ és felügyeleti szerv általi javaslatra.) További bevételi forrásunk volt a jövedelemadó utáni 1%-os juttatások.

A bölcsődei tevékenység ellátását 2011 februárjától négy főállású gondozónő, egy dajka és egy önkéntes végezte. A családi napközi vezetését továbbra is az egy főállású dolgozó látta el. Az év során jöttek hozzánk gondozónő tanulók, akik néhány hétig beletanultak a munkába.

A közhasznú tevékenység ráfordítására szolgált a bevételek nagy része. Ezen kívül a fent már említett egyéb kiegészítő tevékenység, műsor, foglalkozás költségigényeit fedeztük a bevételekből. A foglalkoztatottak számának növekedéséből adódóan a személyi jellegű ráfordítások 2011-ben csaknem az előző év kétszeresére nőttek. A dolgozók a munkabér jellegű jövedelmen kívül havi étkezési hozzájárulásban és éves szinten egyszeri üdülési csekkben részesültek. A bölcsődés gyerekek száma átlagosan 17 volt. A családi napközit átlagosan 4 gyermek látogatta az év során.

Az előző évi kedvezőtlen tapasztalatok, valamint megfelelő pályázatok hiánya miatt pályázaton nem indultunk az évben.

2011-ben 246. 000 Ft-ot kaptunk 1%-ként a 2010-es jövedelemadók után. Az összeget a bölcsődei udvar játszóterének biztonságosabbá tételére fordítjuk: gumitéglás rész bővítése, füvesítés, kerítés javítása. A munkálatokat 2012 tavaszán tervezzük.

A Főkönyvi Kivonatok szerint az állami normatívát teljes egészében a bölcsőde és családi napközi folyó költségeire (bérjellegű kiadások, bérleti díjak, rezsi költségek), a csoportszobák berendezéseire, játékállományunk bővítésére fordítottuk. Az alapítványi hozzájárulások nagy részét is a fentiekre költöttük. ANTSZ határozat alapján 2011-ben fel kellett újítanunk az intézmény konyháját. Erre is a befizetett alapítványi hozzájárulások szolgáltak forrásul.

2011-ben kormányhatározat alapján az önkormányzattól a Kormányhivatal felügyeleti hatáskörébe kerültünk. A júniusi ellenőrzés során tapasztalt hiányosságokat pótoltuk, illetve jobb szervezéssel javítottunk a bölcsőde működésének gördülékenységén. A felügyeleti szerv további képesítések szerzését írta elő, melynek egy részét szintén a tavalyi alapítványi hozzájárulásokból fedeztünk.

A játszóházban tovább folytatódtak a jól bevált játszóházi programok. Valamint az igények és a lehetőségek alapján új programokkal bővültek melyek elsősorban kisgyermekeknek és kismamáknak szóltak. Tapasztalatunk alapján az irányított foglalkozásokra - amin a gyermekekkel együtt az édesanyák, édesapák is részt vesznek - továbbra is nagyobb a mamák igénye, mint a néhány órás felügyeletre. A játszóházi tevékenység önmagában veszteséges, alapítványi hozzájárulásból tudjuk fedezni a költségeket.

A 2011-es évben vállalkozói tevékenységet nem folytattunk. Induló tőkénk (2007-ben 100.000 Ft.) nem gyarapodott. A tisztségviselők díjazás nélkül látták el feladataikat.

Budapest, 2012-03-08

 Alapítvány Képviselője